Na temelju članka 20. Zakona o održivom gospodarenju otpadom („Narodne novine“ broj 94/13, 73/17, 14/19. i 98/19) i članka 53. Statuta Općine Gornja Rijeka („Službeni glasnik Koprivničko – križevačke županije“ broj 1/18, 5/20. i 3/21), općinski načelnik Općine Gornja Rijeka 16. ožujka 2021. godine donio je

**IZVIJEŠĆE**

**o provedbi Plana gospodarenja otpadom**

**Općine Gornja Rijeka**

**za razdoblje 2018. do 2023. godine**

**za 2020. godinu**

Gornja Rijeka, ožujak 2021.

**SADRŽAJ**

[1. UVOD 3](#_Toc4063470)

[2. OBVEZE JEDINICE LOKALNE SAMOUPRAVE 3](#_Toc4063471)

[3. DOKUMENTI PROSTORNOG UREĐENJA OPĆINE GORNJA RIJEKA 4](#_Toc4063472)

[4. PLAN GOSPODARENJA OTPADOM OPĆINE GORNJA RIJEKA 5](#_Toc4063473)

[5. ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE GORNJA RIJEKA, UKLJUČUJUĆI I OSTVARIVANJE CILJEVA 5](#_Toc4063474)

[6. PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA 6](#_Toc4063475)

[6.1. Cijene usluge sakupljanja i gospodarenja otpadom 7](#_Toc4063476)

[7. PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA 7](#_Toc4063477)

[8. PODACI O LOKACIJAMA ODBAČENOG OTPADA I NJIHOVOM UKLANJANJU 7](#_Toc4063478)

[9. MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA 8](#_Toc4063479)

[10. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA 8](#_Toc4063480)

[11. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA, PLASTIKE, TE KRUPNOG (GLOMAZNOG) KOMUNALNOG OTPADA 9](#_Toc4063481)

[12. POPIS PROJEKATA I AKTIVNOSTI VAŽNIH ZA PROVEDBU ODREDBI PLANA, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM 10](#_Toc4063482)

[13. ROKOVI I NOSITELJI IZVRŠENJA PLANA 10](#_Toc4063483)

[14. ZAKLJUČAK 11](#_Toc4063484)

15. ZAVRŠNA ODREDBA…………………………………………………………………………………………………………………..11

# UVOD

Općina Gornja Rijeka nalazi se u središnjem dijelu sjeverozapadne Hrvatske, odnosno zapadnom području Koprivničko−križevačke županije. Unutar Koprivničko− križevačke županije, susjedne jedinice lokalne samouprave Općine Gornja Rijeka Općina su Općina Breznica, Općina Kalnik, Općina Ljubešćica, Grad Novi Marof, Općina Sveti Petar Orehovec i Općina Visoko. Površina Općine Gornja Rijeka iznosi 32,72 km2. Općinu čini 14 naselja: Barlabaševec, Deklešanec, Donja Rijeka, Dropkovec, Fajerovec, Fodrovec Riječki, Gornja Rijeka, Kolarec, Kostanjevec Riječki, Lukačevec, Nemčevec, Pofuki, Vukšinec Riječki i Štrigovec. Prema zadnjem Popisu stanovništva iz 2011. godine u Općini je zabilježeno 1779 stanovnika. Gustoća naseljenosti iznosi 54,37 st/km2 što je ispod prosjeka gustoće naseljenosti Koprivničko−križevačke županije (66,1 st/km2).

Plan gospodarenja otpadom Općine Gornja Rijeka za razdoblje 2018. do 2023. godine donesen je na 10. sjednici Općinskog vijeća, dana 29. ožujka 2018. godine, po prethodnoj suglasnosti Upravnog odjela za prostorno uređenje, gradnju, zaštitu okoliša i zaštitu prirode Koprivničko−križevačke županije.

Stavkom 1. članka 20. Zakona o održivom gospodarenju otpadom („Narodne novine“, broj 94/13, 73/17, 14/19) propisano je da jedinica lokalne samouprave dostavlja godišnje izvješće o provedbi Plana gospodarenja otpadom jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu.

# OBVEZE JEDINICE LOKALNE SAMOUPRAVE

Gospodarenje otpadom temelji se na uvažavanju načela zaštite okoliša propisanih zakonom kojim se uređuje zaštita okoliša, a osobito na temelju načela:

|  |
| --- |
| Načelo onečišćivač plača |
| Načelo blizine |
| Načelo samodostatnosti i |
| Načelo sljedivosti |
|  |


Prema Zakonu jedinice lokalne samouprave dužne su na svom području osigurati:

|  |
| --- |
| Javnu uslugu prikupljanja miješanog i biorazgradivog komunalnog otpada |
| Odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada |
| Sprječavanje odbacivanja otpada na način suprotan Zakonu te uklanjanje tako odbačenog otpada |
| Donošenje i provedbu plana gospodarenja otpadom jedinice lokalne samouprave |
| Provedbu Plana gospodarenja otpadom Republike Hrvatske |
| Provođenje izobrazno-informativne aktivnosti na svom području |
| Mogućnost provedbe akcija prikupljanja otpada |

Izvršno tijelo jedinica lokalne samouprave dužno je osigurati provedbu navedenih obveza na kvalitetan, postojan i ekonomski učinkovit način u skladu s načelima održivog razvoja, zaštite okoliša i održivog gospodarenja otpadom osiguravajući pri tome javnost rada.

# DOKUMENTI PROSTORNOG UREĐENJA OPĆINE GORNJA RIJEKA

Prostornim plan uređenja Općine Gornja Rijeka („Službeni glasnik Koprivničko− križevačke županije“, broj 11/06. i 4/14) planirana je lokacija određena je jedna lokacija s namjenom skladištenja i obrade otpada. Navedena lokacija nalazi se u blizini naselja Donja Rijeka, zaselak Jelaki te je prikazana slikom u nastavku.



Slika 3. Izvadak iz važeće prostorno-planske dokumentacije Općine s ucrtanom lokacijom planiranog reciklažnog dvorišta

Eventualna izmjena lokacije reciklažnog dvorišta odredit će se Izmjenama i dopunama prostorno-planske dokumentacije Općine.

# PLAN GOSPODARENJA OTPADOM OPĆINE GORNJA RIJEKA

Plan gospodarenja otpadom Općine Gornja Rijeka za razdoblje 2018. do 2023. godine („Službeni glasnik Koprivničko−križevačke županije“, broj 5/18), donesen je na 10. sjednici Općinskog vijeća, dana 29. ožujka 2018. godine, po prethodnoj suglasnosti Upravnog odjela za prostorno uređenje, gradnju, zaštitu okoliša i zaštitu prirode Koprivničko−križevačke županije, KLASA: 351-03/18-01/40, URBROJ: 2137/1-05/05-18-4 od 27. ožujka 2018. godine.

Plan gospodarenja otpadom Općine Gornja Rijeka za razdoblje 2018. do 2023. godine sadrži: Uvod; Zakonodavstvo Republike Hrvatske za područje gospodarenja otpadom; Zakonodavstvo EU za područje gospodarenja otpadom; Opći podaci o Općini Gornja Rijeka; Analiza i ocjena stanja i potreba u gospodarenju otpadom uključujući ostvarivanje ciljeva; Podaci o vrstama i količinama proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva; Podaci o postojećim i planiranim uređajima za gospodarenje otpadom te o statusu sanacije neusklađenih odlagališta i lokacija onečišćenim otpadom; Podaci o lokacijama odbačenog otpada i njihovom uklanjanju; Mjere potrebne za ostvarenje ciljeva smanjivanja ili sprečavanja nastanka otpada, uključujući izobrazno-informativne aktivnosti i akcije prikupljanja otpada; Opće mjere za gospodarenje otpadom, opasnim otpadom i posebnim kategorijama otpada; Mjere prikupljanja miješanog komunalnog otpada i biorazgradivog komunalnog otpada; Mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada; Popis projekata važnih za provedbu odredbi plana; Organizacijski aspekti, izvori i visina financijskih sredstava za provedbu mjera gospodarenja otpadom; Rokovi i nositelji izvršenja plana.

Plan gospodarenja otpadom Općine Gornja Rijeka za razdoblje 2018. do 2023. godine izrađen je sukladno Zakonu o održivom gospodarenju otpadom („Narodne Novine“, broj 94/13, 73/17).

# ANALIZA, OCJENA STANJA I POTREBA U GOSPODARENJU OTPADOM NA PODRUČJU OPĆINE GORNJA RIJEKA, UKLJUČUJUĆI I OSTVARIVANJE CILJEVA

Prikupljanje i odvoz otpada se danas provodi na cijelom području Općine Gornja Rijeka. Uslugom prikupljanja i odvoza otpada na području Općine obuhvaćeno je svih 14 naselja na području Općine Gornja Rijeka.

Javnu uslugu sakupljanja i odvoza otpada na području Općine Gornja Rijeka obavlja trgovačko društvo KOMUNALNO PODUZEĆE d.o.o. Križevci. Sakupljeni otpad s područja Općine Gornja Rijeka se zbrinjava na lokaciji odlagališta „Ivančino brdo“ u Gradu Križevci (k.č.br. 2396, k.o. Križevci).

# PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA

Sveukupna evidentirana količina otpada u 2020. godini koja je sakupljena i odvezena s područja Općine Gornja Rijeka je iznosila 229,80 tona.

**Tablica 1.** Količine sakupljenog miješanog komunalnog otpada, biorazgradivog komunalnog otpada i svih posebnih izdvojenih vrsta otpada na području Općine Gornja Rijeka

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ključni broj otpada** | **Naziv otpada** | **Područje sa kojeg je otpad skupljen** | **Broj st. obuhvaćen skupljanjem** | **Tvrtka koja sakuplja otpad** | **Ukupno sakupljeno**  **( t/god)** | | | **Indeks 2020/**  **2019** |
| *2018* | *2019* | ***2020*** |
| 20 03 01 | Miješani komunalni otpad | Općina Gornja Rijeka | 1779 | Komunalno poduzeće d.o.o. Križevci | 150,60 | **119,70** | **150,90** | **1,26** |
| 20 02 03 | Otpad s groblja | Općina Gornja Rijeka | 1779 | Komunalno poduzeće d.o.o. Križevci | 25,10 | **22,80** | **15,82** | **0,69** |
| 20 03 07 | Glomazni otpad | Općina Gornja Rijeka | 1779 | Komunalno poduzeće d.o.o. Križevci | 9,92 | **9,52** | **34,08** | **3,58** |
| **Sveukupno sakupljen otpad u tonama** | | | | | 185,62 | **152,02** | **200,80** | **1,32** |

Izvor: Komunalno poduzeće d.o.o. Križevci

**Tablica 2.** Podaci o količinama izdvojenih iskoristivih kategorija otpada na području Općine Gornja Rijeka

|  |  |  |  |  |  |  |
| --- | --- | --- | --- | --- | --- | --- |
| **Ključni broj otpada** | **Naziv otpada** | **Tvrtka koja sakuplja otpad** | **Ukupno sakupljeno**  **( t/god)** | | | **Indeks 2020/**  **2019** |
| *2018* | *2019* | ***2020*** |
|
| 20 01 01 | Papir i karton | Komunalno poduzeće d.o.o. Križevci | 10,22 | 11,20 | 13,00 | **1,16** |
| 20 01 39 | Plastika | Komunalno poduzeće d.o.o. Križevci | 3,44 | 5,60 | 7,02 | **1,25** |
| 20 01 02 | Staklo | Komunalno poduzeće d.o.o. Križevci | 3,40 | 1,24 | 8,0 | **6,45** |
| 20 01 11 | Tekstil | Komunalno poduzeće d.o.o. Križevci | 0,60 | 0,00 | 0,58 | **0,0** |
| 20 01 40 | Metali | Komunalno poduzeće d.o.o. Križevci | 0,10 | 0,56 | 0,40 | **0,71** |
| **Sveukupno sakupljen otpad u tonama** | | | 17,76 | **18,60** | **29,00** | **1,56** |

Izvor: Komunalno poduzeće d.o.o. Križevci

## 6.1. Cijene usluge sakupljanja i gospodarenja otpadom

Korisnik usluge plaća cijenu minimalne javne usluge (fiksni dio računa) sakupljanja i odvoza otpada tijekom cijele godine, dok varijabilni dio ovisi o broju predanih posuda u tom obračunskom razdoblju. Na taj način se korisnike stimulira na odvajanje korisnog otpada, a samim time i smanjenje količine miješanog komunalnog otpada odloženog na odlagalište. Posuda svakog korisnika usluge označena je barkod naljepnicom pomoću koje se evidentira svako pražnjene posude putem čitača instaliranog na vozilu za odvoz otpada.

# PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM TE STATUS SANACIJE NEUSKLAĐENIH ODLAGALIŠTA

Na području Općine Gornja Rijeka ne postoje građevine i uređaji za gospodarenje otpadom niti odlagališta otpada.

Općina je u suradnji s Fondom za zaštitu okoliša i energetsku učinkovitost 2015. godine kupila mobilno reciklažno dvorište u kojem se građanima omogućuje odlaganje 18 različitih vrsta otpada manjih količina posebnih kategorija otpada. Mobilnim reciklažnim dvorištem upravlja Komunalno poduzeće d.o.o.

Općina Gornja Rijeka sukladno članku 23. Zakona o održivom gospodarenju otpadom („Narodne novine“ broj 94/13, 73/17), planira zajednički provesti mjere gospodarenja građevnim otpadom s više jedinica lokalne samouprave, odnosno planira koristiti reciklažno dvorište za građevni otpad u Gradu Križevci. Navedeno reciklažno dvorište za građevni otpad trgovačko društvo KOMUNALNO PODUZEĆE d.o.o. planira izgraditi i opremiti na lokaciji odlagališta „Ivančino brdo“ u Gradu Križevci.

Tijekom 2020. godine Općina Gornja Rijeka je s Gradom Križevci, Općinom Sveti Petar Orehovec, Općinom Sveti Ivan Žabno i Općinom Kalnik potpisala Sporazum o sufinanciranju izgradnje kazete za odlaganje neopasnog otpada na odlagalištu otpada „Ivančino brdo“. Na temelju potpisanog Sporazuma Općina Gornja Rijeka sufinancirala je izgradnju kazete za odlaganje neopasnog otpada na odlagalištu otpada „Ivančino brdo“ sa 58.521,00 kuna.

# PODACI O LOKACIJAMA ODBAČENOG OTPADA I NJIHOVOM UKLANJANJU

Sukladno odredbi članka 36. stavak 2. točka 1. Zakona o održivom gospodarenju otpadom (''Narodne novine'', broj 94/13, 73/17, 14/19. i 98/19), uspostavljen je poseban sustav prijave lokacija nepropisno odbačenog otpada čime je građanima omogućeno da osobno prijave saznanja o nastanku divljih odlagališta na području Općine Gornja Rijeka. Svaka osoba koja primijeti nepropisno odbačen otpad na području Općine Gornja Rijeka može to prijaviti osobno, putem telefona ili popunjavanjem obrasca za prijavu nepropisno odbačenog otpada koji je moguće preuzeti na službenoj web stranici Općine Gornja Rijeka i slanjem istog na adresu Općine Gornja Rijeka.

Na području Općine Gornja Rijeka u 2020. godini evidentirana je lokacija onečišćena nepropisno odbačenim otpadom.

Na području Općine Gornja Rijeka tijekom 2020. godine utvrđena je lokacija nepropisno odbačenog otpada na javnoj površini u naselju Kolarcu i to na:

- kčbr. 4470 u k.o. Pofuki.

Količina nepropisno odbačenog otpada na spomenutoj lokaciji:

- komunalni otpad 9800 kg,

- glomazni otpad 26960 kg.

Troškovi uklanjanja odbačenog otpada iznosili su 10.506,25 kuna.

Općina Gornja Rijeka je spomenuti otpad zbrinula na deponij Komunalnog poduzeća d.o.o. Križevci. Kod uklanjanja otpada nisu pronađeni nikakvi dokazi koji bi mogli ukazati na počinitelja koji je spomenuti otpad odbacio na spomenutoj lokaciji.

Nakon sanacije spomenute deponije otpada, Općina je postavila znakove upozorenja s natpisom **ZABRANJENO NAVOŽENJE KOMUNALNOG, GRAĐEVINSKOG I OSTALOG OTPADA.**

# MJERE POTREBNE ZA OSTVARIVANJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA

Edukacija stanovništva vezana uz odvojeno sakupljanje otpada s ciljem podizanja ekološke svijesti građana provodi se preko trgovačkog društva KOMUNALNO PODUZEĆE d.o.o. Križevci, koje putem medija i vlastite internetske stranice obavještava stanovništvo o mogućnostima i potrebi odvojenog sakupljanja otpada.

# OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA

Građani Općine Gornja Rijeka imaju mogućnost predaje azbestnog otpada ključnih brojeva otpada: 17 06 01\* i 17 06 05\*, trgovačkom društvu KOMUNALNO PODUZEĆE d.o.o. Križevci koje ima dozvolu za obavljanje djelatnosti sakupljanja, prijevoza i odlaganja azbestnog otpada. Navedeno zbrinjavaju na posebno pripremljenim plohama (kazete) na odlagalištu otpada „Ivančino brdo“ u Gradu Križevci. Posebne kategorije otpada koji je opasan, građani mogu odlagati i u mobilno reciklažno dvorište. Opasan otpad se s područja Općine Gornja Rijeka otprema u reciklažno dvorište trgovačkog društva KOMUNALNO PODUZEĆE d.o.o. Križevci.

Otpadni tekstil s području Općine Gornja Rijeka se odlaže u za to namijenjene spremnike na zelenim otocima te u namjenske spremnike u reciklažnom dvorištu trgovačkog društva KOMUNALNO PODUZEĆE d.o.o. Križevci.

Na području Općine Gornja Rijeka EE otpad sakuplja tvrtka FLORA VTC d.o.o. prema pozivu. Također se navedeni otpad sakuplja u reciklažnom dvorištu u Križevci.

Otpadna vozila i otpadne gume građani s područja Općine Gornja Rijeka mogu odvoziti u reciklažno dvorište u Križevcima.

# MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA, PLASTIKE, TE KRUPNOG (GLOMAZNOG) KOMUNALNOG OTPADA

Općinsko vijeće Općine Gornja Rijeka je na 8. sjednici održanoj 24. siječnja 2018. godine donijelo Odluku o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Gornja Rijeka („Službeni glasnik Koprivničko-križevačke županije“ broj 1/18). Odlukom o načinu pružanja javnih usluga prikupljanja miješanog komunalnog otpada i biorazgradivog komunalnog otpada na području Općine utvrđuju se načini prikupljanja miješanog komunalnog otpada i prikupljanja biorazgradivog komunalnog otpada te povezane usluge odvojenog prikupljanja otpadnog papira, metala, stakla, plastike, tekstila te glomaznog otpada.

Miješani komunalni otpad na području Općine Gornja Rijeka sakuplja trgovačko društvo KOMUNALNO PODUZEĆE d.o.o. Standardne veličine spremnika za sakupljanje miješanog komunalnog otpada su: 80 litara, 120 litara, 770 litara, 1.100 litara, 5.000 litara, 7.000 litara i 10.000 litara. Iz kućanstava i višestambenih prostora, većine gospodarskih subjekata se odvoz miješanog komunalnog otpada obavlja prema planiranom rasporedu i to 2 puta mjesečno. Navedeni otpad, davatelj usluge sakuplja putem kanti od pojedinačnih korisnika usluga te prevozi do odlagališta „Ivančino brdo“ u Gradu Križevci (k.č.br. 2396, k.o. Križevci).

Sukladno Uredbi o gospodarenju komunalnim otpadom („Narodne Novine“, broj 50/17), svim korisnicima usluge podijeljene su Izjave o načinu korištenja javne usluge sakupljanja miješanog i biorazgradivog otpada. Izjavom su se korisnici očitovali da li će samostalno kompostirati ili će zadužiti posudu za sakupljanje biootpada te na taj način biootpad predavati KOMUNALNOM PODUZEĆU d.o.o. Osim navedenog, korisnici su se očitovali i o korištenju ili nekorištenju nekretnine, veličini posude koju žele, osnovnim osobnim podacima te udjelu u korištenju posude ukoliko korisnici zajednički koriste posudu/spremnik. Stanovnicima Općine osigurano je prikupljanje biorazgradivog komunalnog otpada u spremnicima volumena 120 litara, 1.100 litara koje osigurava davatelj javne usluge.

Na području Općine uslugu prijevoza krupnog (glomaznog) komunalnog otpada iz kućanstva se omogućuje na zahtjev stanovništva te se prikuplja po pozivu vlasnika građevine odnosno korisnika. Svaki vlasnik građevine koji redovito plaća usluge trgovačkog društva KOMUNALNOG PODUZEĆA d.o.o. Križevci ostvaruje pravo na jedan odvoz godišnje krupnog (glomaznog) komunalnog otpada bez plaćanja dodatne naknade. Potreba odvoza istog prijavljuje se telefonskim putem. Uz to, glomazni otpad se također može prikupljati u reciklažnom dvorištu na lokaciji k.č.br. 288/3, k.o. Cubinec u Gradu Križevci.

Na području Općine odvojeno sakupljanje otpada organizirano je na kućnom pragu putem sakuplja trgovačkog društva KOMUNALNO PODUZEĆE d.o.o. Standardne veličine spremnika za sakupljanje reciklabilnog otpada (papir, karton, plastika, metal i druge vrste otpada koje su namijenjene recikliranju) 120litara i 1100litara, a osigurava ih davatelj javne usluge. Reciklabilni otpad sakuplja se jednom mjesečno, a odlaže se i sortira u reciklažnom dvorištu na lokaciji k.č.br. 288/3, k.o. Cubinec u Gradu Križevci.

Na području Općine Gornja Rijeka postavljeno je 6 zelenih otoka (Dropkovec, Donja Rijeka, Gornja Rijeka, Kolarec, Kostanjevec Riječki i Pofuki) na kojima se nalaze spremnici za odvojeno sakupljanje otpadnog papira, stakla, plastike, metala i tekstila. Trgovačko društvo KOMUNALNO PODUZEĆE d.o.o. Križevci navedeni otpad sakuplja te ga oporabljuje na lokaciji k.č.br. 288/3, k.o. Cubinec u Gradu Križevci. Navedeni otpad građani Općine Gornja Rijeka također mogu odvoziti u reciklažno dvorište tvrtke KOMUNALNO PODUZEĆE d.o.o. Križevci.

# POPIS PROJEKATA I AKTIVNOSTI VAŽNIH ZA PROVEDBU ODREDBI PLANA, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM

Na „kućnom pragu“ se trenutačno odvaja sakupljeni otpad u jedan spremnik za reciklabilni otpad. Planirana je nabavka 856 spremnika zapremnine 120litara od čega 428 spremnik za papir/karton i 428 spremnik za plastiku. Nabava navedenih spremnika očekuje se u 2021. godini.

Tijekom 2020. godine nabavljeno je 6 spremnika zapremnine 1100litara od čega 3 spremnika za papir/karton i 3 spremnika za plastiku.

Broj kućanstva i pravnih osoba koji će odvojeno sakupljati otpad namjeravaju se podići mjerama edukacije i informiranja.

# ROKOVI I NOSITELJI IZVRŠENJA PLANA

Planom gospodarenja otpadom Općine Gornja Rijeka za razdoblje 2018. do 2023. godine predviđene su sljedeće aktivnosti u 2020. godini:

**Tablica 3.** Realizacija aktivnosti predviđene Planom gospodarenja otpadom za 2020. godinu

|  |  |  |
| --- | --- | --- |
| RED  BR | **PREDVIĐENO PGO ZA 2020. GODINU** | **IZVRŠENO**  **DA/NE/DJELOMIČNO/n/p** |
| 1. | Smanjenje ukupne količine proizvedenog komunalnog otpada | NE |
| 2. | Povećanje količina odvojeno prikupljenog korisnog otpada | DA |
| 3. | Unaprjeđenje sustava odvojenog prikupljanja otpada „od vrata do vrata“ za sve stanovnike Općine | DA |
| 4. | Izdvajanje problematičnog otpada iz MKO (korištenje reciklažnog dvorišta) | DJELOMIČNO |
| 5. | Sanacija lokacija onečišćenih nepropisno odbačenim otpadom u okoliš | DA |
| 6. | Smanjenje količina nepropisno odbačenog otpada na javnim i privatnim površinama | NE |
| 7. | Uspostava kvalitetne službe komunalnog redarstva | DA |
| 8. | Edukacija stanovništva o gospodarenju otpadom | DA |
| 9. | Organiziranje akcija prikupljanja otpada | NE |
| 10. | Provedba zelene javne nabave | NE |
| 11. | Evidencija količina i vrsta otpada sakupljenog s prostora Općine | DA |

# ZAKLJUČAK

Tijekom 2020. godine Općina Gornja Rijeka je s Gradom Križevci, Općinom Sveti Petar Orehovec, Općinom Sveti Ivan Žabno i Općinom Kalnik potpisala Sporazum o sufinanciranju izgradnje kazete za odlaganje neopasnog otpada na odlagalištu otpada „Ivančino brdo“.

Nabavljeno je 6 spremnika zapremnine 1100litara od čega 3 spremnika za papir/karton i 3 spremnika za plastiku.

Na području Općine Gornja Rijeka tijekom 2020. godine utvrđena je lokacija nepropisno odbačenog otpada na javnoj površini u naselju Kolarcu na kčbr. 4470 u k.o. Pofuki. Količina nepropisno odbačenog otpada na spomenutoj lokaciji iznosila je 9800 kg komunalnog otpada i 26960 kg glomaznog otpada. Općina Gornja Rijeka je spomenuti otpad zbrinula na deponij Komunalnog poduzeća d.o.o. Križevci. Nakon sanacije spomenute deponije otpada, Općina je postavila znakove upozorenja s natpisom ZABRANJENO NAVOŽENJE KOMUNALNOG, GRAĐEVINSKOG I OSTALOG OTPADA.

**15. ZAVRŠNA ODREDBA**

Ovo Izvješće o provedbi Plana gospodarenja otpadom Općine Gornja Rijeka za razdoblje 2018. do 2023. godine za 2020. godinu dostavit će se Koprivničko – križevačkoj županiji i objaviti u „Službenom glasniku Koprivničko-križevačke županije“.

KLASA: 351-01/21-01/03

URBROJ: 2137/25-21-2

Gornja Rijeka, 16. ožujka 2021.

**Općinski načelnik:**

Darko Fištrović